Cerebrinis paralyžius
Cerebrinis paralyžius – bendra sąvoka, apimanti daugybę neprogresuojančių smegenų veiklos disfunkcijų.Tai nuolatinis judesių ir padėties sutrikimas, atsirandantis dėl smegenų dalies sutrikusio funkcionavimo arba nepakankamo smegenų išsivystimo. Cerebrinis paralyžius vaiką gali ištikti iki gimimo, per gimdymą ar ankstyvoje vaikystėje, tai yra prieš smegenims subręstant iki tam tikro lygio.Paprastai pažeidžiama ta smegenų dalis, kuri  valdo raumenis ir tam tikrus judesius. Sutrinka nervinių impulsų perdavimas iš smegenų žievės į raumenis. Cerebrinis paralyžius pažeidžia maždaug vieną iš 400 vaikų. Nėra dviejų panašių CP atvejų, o pati sąvoka apima daugybę sutrikimų – nuo vos pastebimų iki labai didelių.